האבידה של פיליפ סימור הופמן לעולם הקולנוע היא מהאבידות הגדולות שעולם הקולנוע ידע בשנים האחרונות.
מעבר לכך שהוא היה שחקן אדיר, הוא מת כל כך מוקדם כאשר לכולם היה עוד ברור שלפניו יכולים להיות שנים רבות של עשייה .
מעבר לכך שהוא מת מוקדם, הוא היה אחד השחקנים שיכל לשחק כל דמות. עכשיו, כולם אוהבים לזרוק את המשפט הזה ואני בטוח שגם אני השתמשתי בו כמה פעמים. אבל יש מקרים ויש מקרים. פיליפ סימור הופמן מילא את כל הסקאלות האפשריות מכל הצדדים. הוא השתתף בהכל - מקומדיות רומנטיות הוליוודיות, דרך בלוקבאסטרים עבר דרך סרטים לאוסקר עצר בפינת סרטי אינדי קטנים וסיים בסרטי פסטיבלים מוזרים. והוא יכל להיות הכל - מטריד טלפוני קטן וחסר ביטחון, הומוסקסואל טיפש ולא מוצלח, מוכר מזרונים כועס ואגרסיבי, עוזר של מיליונר מרובע ולחוץ , טרומן קפוטה , נבלים גדולים מהחיים. אין דמות שהוא לא יכל לעשות, ובשנייה שהוא עשה את הדמות הזאת, אין שחקן אחר שאפשר לדמיין כתור הדמות הזאת.
הרגישות שהוא הפגין בכל המשחק שלו, היכולת שלו להקרין דברים שהוא לא אומר אלא רק באמצעים פיזיים, ההיבלעות המוחלטת לתוך דמויות שגורמת לכך שאם אתה לא יודע שהוא בסרט אין סיבה שתחשוד שזה הוא, ההשקעה גם בתפקידים הקטנים ביותר ובדברים הקטנים ביותר בסרט שלו הם מסוג הדברים ששחקנים צריכים לשאוף אליהם ולפיליפ היה אותם בשפע.
אבל אם אני אוכן להתפנות למשהו אישי, כי על גדולתו תוכלו לשמוע בהרבה מקומות , אז מכל הדברים האלה הדבר שהכי ייחסר לי היה הדרך בה הוא קילל, וצעק ועדיף שתיהן.
אתמול, כאשר קרובה שלי לא הבינה בכלל מי זה ולמה צריך להיות עצוב הייתי צריך להראות לה בדיוק שלושה סרטונים בשביל שהיא תבין את גודל האבידה. כן, זה הרגעים הקומיים של הקריירה שלו שהייתה מורכבת ברובה מדרמה , אבל הוא היה מושלם בהם ואיקוני כל כך שחבל מדי פעם שהוא לא עשה יותר קומדיות כי הוא היה מוכשר כל כך בלצעוק ולקלל ולהצחיק, בין כל שאר אלפי כישוריו.
אז להתראות, פיליפ סימור הופמן, היית לנו כל כך הרבה דברים בכל כך הרבה סרטים, ובכולם היית נפלא.
תודה על הכל ותנוח על משכבך בשלום.
זכרו יהיה ברוך.
הופעות ראויות לציון: כל דבר שהוא היה בו (וראיתי): משחקי הרעב:התלקחות, המאסטר, מוניבול, משחקי שילטון, רדיו פיראטי, מרי ומקס, ספק, סינקדוכה ניו יורק, מלחמתו של צ'ארלי וילסון, לפני שהשטן יידע שאתה מת, (הקישור כולל עירום) משימת בלתי אפשרית 3, קפוטה, השעה ה25, מוכה אהבה, כמעט מפורסמים, כישרונו של מר ריפלי, מגנוליה, לילות בוגי, שמונה קשה.